
Z A P I S N I K
od 16. lipnja 2020. godine
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom ADRIAS KAMENO - BETONSKI PROIZVODI društvo s ograničenom odgovornošću za proizvodnju kamenog agregata, betona, građenje i trgovinu građevinskim materijalom, Crikvenica.


OD SUDA PRISUTNI:
Daniela Korlević, sudac
Dajana Jurković, zapisničar
Darko Zorc, privremeni stečajni upravitelj

Početak u 10:00 sati

Utvrđuje se da su na današnje ročište pristupili:
Za predlagatelja: nitko, dostava poziva uredno iskazana  
Za dužnika: pun. Neli Bezjak, odvj. iz Rijeke, bez punomoći
Za FINA: nitko, dostava poziva uredno iskazana  

Privremeni stečajni upravitelj obrazlaže i predlaže kao u svom izviješću podnesenom sudu 12. veljače 2020. godine.

Utvrđuje se da prema Očevidniku neizvršenih osnova za plaćanje na dan 16. lipnja 2020. godine dužnik ima evidentirane neizvršene osnove za plaćanje u ukupnom iznosu od 69.071,59 kn u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje iz čl. 6. SZ-a.

Pun. dužnika prilaže u spis izjavu o pristupanju dugu treće osobe ADRIAS NOVA – KAMENOBETONSKI PROIZVODI d.o.o. Crikvenica. Ujedno navodi da je treća osoba ADRIAS NOVA – KAMENOBETONSKI PROIZVODI d.o.o. Crikvenica podnijela sudskom registru prijavu za upis pripajanja dužniku.
Pun. dužnika predlaže sudu odgodu ročišta na rok od 60 dana kako bi u tom roku bilo doneseno rješenje povodom njihove prijave za upis pripajanja dužniku. Ako rješenje povodom njihove prijave ne bi bilo pozitivno, dužnik se obvezuje podmiriti sve obveze evidentirane u Očevidniku redoslijeda osnova za plaćanje čime bi otklonio stečajni razlog nesposobnost za plaćanje.

Sudac donosi
r j e š e n j e 

Prihvaća se prijedlog dužnika te se današnje ročište odgađa, a slijedeće zakazuje za dan 

     7. rujna 2020. godine u 9.30 sati
   kod Trgovačkog suda u Rijeci 

što prisutni privremeni stečajni upravitelj i pun. dužnika primaju na znanje te se smatraju uredno pozvanim, a predlagatelja će se pozvati objavom ovog poziva na mrežnoj stranici e-Oglasne ploče suda.

Dovršeno u 10,10 sati
 
 		                                       Sudac                    	      Privremeni stečajni upravitelj

